Lo toponimo Costur se remonta a lo latín vulgar CŬSTŌRIA, que ye una alteración conoixida de lo latín clasico CŬSTŌDIA. Ye un toponimo relacionau con construccions defensivas y militars de lo contexto de la reconquiesta, en concreto a on que se vichila, s'agüaita u se cosira, estando comparable a Costoja en la Catalunya Norte, la Castuera en Badajoz, y con un atra radiz a Laguardia en Alava y Escuita en Teruel.